03.03.2015.

**SAOPŠTENJE ZA MEDIJE**

**Konferencija "IZBORNO ZAKONODAVSTVO BIH: Kako i kada do izmjena?"**

Koalicija 'Pod lupom' održaće sutra konferenciju pod nazivom "IZBORNO ZAKONODAVSTVO BIH: Kako i kada do izmjena?" sa početkom u 10:00 sati u Bijeloj sali Parlamentarne skupštine BiH u Sarajevu.

Planirano je da na konferenciji učešće uzmu predstavnici zakonodavnih institucija vlasti na svim nivoima u BiH, predstavnici Centralne izborne komisije BiH i lokalne izborne administracije, predstavnici međunarodne zajednice, te predstavnici akademske zajednice, medija, civilnog društva i građani.

Na konferenciji će biti prezentovan Konačni izvještaj o posmatranju izbora Koalicije Pod lupom sa preporukama (link za izvještaj: http://goo.gl/FJ7VJC), te inicirana diskusija o unapređenju izbornog zakonodavstva u BiH.

Planirano vrijeme za izjave za medije je u 12:00 sati.